

 LĒMUMS

Ādažos, Ādažu novadā

 PROJEKTS uz 10.09.2024.

vēlamais datums izskatīšanai FK: 18.09.2024

vēlamais datums izskatīšanai: domē: 26.09.2024.

sagatavotājs: Linda Cintiņa

ziņotājs: Linda Cintiņa

2024. gada 26. septembrī **Nr.** **00**

**Par Ādažu pirmsskolas izglītības iestādes “Strautiņš”** **13. grupas reorganizāciju**

Ādažu novada pašvaldības Bērnu uzņemšanas pirmsskolas izglītības iestādēs komisija 2024. gada 28. maijā konstatēja, ka Ādažu pirmsskolas izglītības iestādē “Strautiņš” (turpmāk ĀPII) vecuma posmā no 3 gadiem līdz 3,8 gadiem ir 14 brīvas vietas, taču rindā nav atbilstoša vecuma izglītojamie uzņemšanai iestādē 2024./2025. mācību gadā.

ĀPII ieskatā ir lietderīgi reorganizēt izglītojamo 13. grupu, nosakot to kā jaunākā vecuma grupu, nodrošinot 20 vietas izglītojamajiem vecumā no 2 līdz 3 gadiem, tādējādi samazinot aktuālo pieprasījumu attiecīgā vecuma pretendentu rindā uzņemšanai iestādē.

Bērnu uzņemšanas pirmsskolas izglītības iestādēs komisija 2024. gada 20. jūnijā atbalstīja minēto priekšlikumu.

Pamatojoties uz Pašvaldību likuma 4. panta pirmās daļas 4. punktu un Izglītības likuma 17. panta pirmo daļu, kā arī Izglītības, kultūras, sporta un sociālās komitejas 04.09.2024. un Finanšu komitejas 18.09.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1. septembri reorganizēt Ādažu pirmsskolas izglītības iestādes “Strautiņš” izglītojamo 13. grupu, nosakot to par jaunākā vecuma grupu bērniem no 2 līdz 3 gadu vecumam.
2. ĀPII vadītājas pienākumu izpildītājai nodrošināt 1. punktā noteiktās grupas komplektēšanu ar atbilstoša vecuma izglītojamajiem.
3. Pašvaldības Centrālās pārvaldes Izglītības un jaunatnes nodaļas vadītājai veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU